Igal juhul oleme jõudnud juba Jakartasse. Kuna Jakartas jäi aega pea 10 tundi, siis otsustasime, et läheme linna peale shoppama. Valisime välja sellise koha nagu Mangga Dua Mall  ... ohh ... koos Manga Dua Square-ga umbes viis kilomeetrit pikk ja ma-ei-tea kui lai. Keskmiselt kuus kuni kaheksa korrust kauplusi (tegelikult peaks ütlema putkasid), mis enamuses müüvad igasuguste suvaliste firmade kaubamärke. Sekka ka Boss, Oakley, jne - mine võta kinni, kus mis. Sajad kauplused oma Indoneesia batikatega, mobiiltelefonid, riided, jalanõud, kotid ...